Държавен вестник, бр. 103, 2024 г., стр. 43

БРОЙ  103	
Д Ъ Р Ж А В Е Н  В Е С Т Н И К 	
СТР.  43   
и устройство за записване на резултатите от 
измерване.
Чл. 281. Светлинният източник трябва 
да е от лампа с нажежена до бяло жичка с 
температура в обхвата от 2800 K до 3250 K 
или със зелена светлина от предавателен диод 
със спектрален пик между 550 nm и 570 nm.
Чл. 282. Приемникът трябва да е фотоклет­
ка или фотодиод с филтър, ако е необходимо.
Чл. 283. (1) Конструкцията на димомера 
трябва да осигурява запълването на газовата 
камера с изгорели газове с еднородна про­
зрачност при работа на двигателя при пълно 
натоварване и постоянни обороти.
(2) Вътрешната повърхнина на газовата 
камера не трябва да дава отблясъци и трябва 
да е такава, че комбинираният ефект от па­
разитната светлина в резултат на вътрешното 
отражение и разсейването на светлината да 
не изменя показанията на уреда с повече от 
0,5 % димност, или 2 % от пълния обхват, 
когато камерата е запълнена с газ прибли­
зително 50 %.
(3) Температурата на изгорелите газове по 
време на измерването трябва да е по-висока от 
70 °С и по-ниска от максимално допустимата 
температура, посочена от производителя на 
димомера. При измерване на температурата 
в тези граници показанията на димомера 
не трябва да се различават с повече от 2 % 
димност, когато камерата е запълнена с газ 
приблизително 50 %.
Чл. 284. Времето за загряване на димомера 
не трябва да е повече от 15 min.
Чл. 285. Димомерите трябва да могат да 
се използват при следните условия:
1. границите на температурата и относител­
ната влажност на въздуха да са подходящи за 
работа на димомера в затворени пространства 
с неконтролирани температура и влажност;
2. границите на механичните влияещи да 
са подходящи за работа на димомера в прос­
транства с несъществени вибрации и удари;
3. да са определени параметрите на елек­
трическото захранване: обхвати по напреже­
ние и ток за променливотоково захранване 
и граници за постояннотоково захранване;
4. влиянието на електромагнитните смуще­
ния да е такова, че изменението на резултата 
от измерване да не е по-голямо от максимал­
ната допустима грешка.
Чл. 286. (1) Димомерът трябва да има ли­
нейна скала за измерване на димност от 0 % 
до 100 % и разделителна способност, по-малка 
от 0,1 % от пълния обхват.
(2) Димомерът може да има втора скала 
за отчитане стойностите на коефициента на 
поглъщане на светлината в обхват от 0 m-1 до 
най-малко 10 m-1 и разделителна способност 
най-малко 0,01 m-1.
(3) Зависимостта между димността и ко­
ефициента на поглъщане на светлината са 
посочени в приложение № 19.
Чл. 287. (1) Дрейфът на нулата и на пълния 
обхват на димомера не трябва да е по-голям 
от 0,5 % димност, или 2 % от пълната скала, 
при продължителност на измерване 1 h.
(2) Нулата и пълната скала на димомера за 
отчитане на стойностите на коефициента на 
поглъщане трябва да имат дрейф, не по-голям 
от 0,025 m-1, или 2 % от пълния обхват, при 
продължителност на измерване 1 h.
Чл. 288. Максималните допустими грешки 
на димомерите трябва да са в границите:
1. ± 2 % – за димност;
2. ± 0,15 m-1 – за коефициент на поглъщане 
на светлината.
Чл. 289. Димомерите се предоставят на 
пазара и/или се пускат в действие след одоб­
ряване на типа и първоначална проверка и 
подлежат на последващи проверки.
Чл. 290. (1) Изпитването за одобряване на 
типа се извършва с неутрални оптични филтри 
най-малко в 3 точки от обхвата на измерване.
(2) Неутралните оптични филтри трябва 
да са със стойности:
1. за димност – между 15 % и 80 % и не­
определеност ± 1 %;
2. за коефициент на поглъщане на светли­
ната – между 1,5 m-1 и 2 m-1 и неопределеност 
± 0,05 m-1.
Чл. 291. Първоначалната и последващите 
проверки се извършват с неутрални оптични 
филтри най-малко в 3 точки от обхвата на 
измерване.
Раздел XVII 
Газоанализатори на отработени газове от 
моторни превозни средства
Чл. 292. (1) Газоанализаторите на отра­
ботени газове от моторни превозни средства 
са средства за измерване, предназначени да 
определят обемните части на компонентите 
на отработените газове от моторни превозни 
средства с искрово запалване: въглероден оксид 
(СО), въглероден диоксид (СО2 ), въглеводороди 
(НС) и кислород (О2 ).
(2) Газоанализаторите изчисляват стой­
ността на ламбда (λ) за обемните части на 
компонентите на отработените газове.
(3) Ламбда е безразмерна величина, показ­
ваща ефективността на изгаряне на двигателя 
като отношение въздух/гориво в отработените 
газове.
(4) Обемните части на компонентите на 
газа се изразяват в процент (% по обем) за 
СО, СО2 и О2 и в части на милион (ppm по 
обем) за HC.
Чл. 293. Минималните обхвати и раздели­
телната способност на газоанализаторите са 
дадени в приложение № 20.